DA
12.6.2023
Den Europæiske Unions Tidende
C 205/35
RETTEN Rettens dom af 8. marts 2023 — Campine og Campine Recycling mod Kommissionen (Sag T-94/20) (1) (Ansvar uden for kontraktforhold – konkurrence – karteller – markedet for genvinding af bilbatterier – afgørelse, hvorved der fastslås en overtrædelse af artikel 101 TEUF – dom, hvorved afgørelsen delvist annulleres, og den pålagte bøde nedsættes – Kommissionens afslag på at betale morarenter – artikel 266 TEUF – artikel 90, stk.
4, i delegeret forordning (EU) nr.
1268/2012 – tilstrækkeligt kvalificeret tilsidesættelse af en retsregel, der tillægger borgerne rettigheder – morarentesatsen) (2023/C 205/39) Processprog: engelsk Parter Sagsøgere: Campine (Beerse, Belgien) og Campine Recycling (Beerse) (ved advokaterne C. Verdonck og B. Gielen)
Sagsøgt: Europa-Kommissionen (ved P. Rossi, G. Wilms og L. Wildpanner, som befuldmægtigede)
Sagens genstand Sagsøgerne har med deres søgsmål principalt, på grundlag af artikel 268 TEUF og artikel 340, stk.
2, TEUF, sammenholdt med artikel 266, stk.
2, TEUF, nedlagt påstand om dels erstatning for det skade, som de angiveligt har lidt som følge af Europa-Kommissionens manglende betaling af de morarenter, der skulle betales på grundlag af dom af 7. november 2019, Campine og Campine Recycling mod Kommissionen (T-240/17, ikke trykt i Sml., EU:T:2019:778), dels betaling af morarenter af denne erstatning, og subsidiært, på grundlag af artikel 263, stk.
4, TEUF, nedlagt påstand om annullation af den afgørelse, som fremgår af Kommissionens skrivelse af 13. januar 2020, eller — mere subsidiært — som fremgår af Kommissionens e-mail af 10. december 2019 om afslag på at betale dem de nævnte morarenter, og nedlagt påstand om, at Kommissionen tilpligtes at betale en erstatning i medfør af artikel 340 TEUF eller at træffe passende foranstaltninger for fuldt ud at efterkomme den nævnte dom i overensstemmelse med de krav, der er fastsat i artikel 266, stk.
1, TEUF.
Konklusion 1) Europa-Kommissionen tilpligtes at betale Campine og Campine Recycling 300 637,32 EUR i erstatning for den lidte skade.
2) Den i punkt 1 nævnte erstatning forhøjes med morarenter, fra den 11. december 2019 og indtil fuld betaling sker, til den sats, som Den Europæiske Centralbank (ECB) anvender på sine vigtigste refinansieringstransaktioner, forhøjet med 3,5 procentpoint.
3) Kommissionen bærer sine egne omkostninger og betaler de omkostninger, som Campine og Campine Recycling har afholdt.
(1)
EUT C 137 af 27.4.2020.